cyanic-selkie/wikianc huggingface dataset:
NGC 7722
Den NGC 7722 ass eng lënsefërmeg Galaxis mat aktivem Galaxiëkär vum Hubble-Typ S0/a am Stärebild Pegasus um nërdleche Stärenhimmel. Si läit ronn 187 Millioune Liichtjoer vun der Mëllechstrooss ewech an huet en Duerchmiesser vun zirka 90.000 Liichtjoer. Am selwechten Himmelsareal sinn ë. a. d'Galaxien NGC 7703 an NGC 7711.
Lann vu Reiland
Geschicht
D'Lann gouf anscheinend am Joer 1760 vun der Braut direkt nieft d'Haffkapell geplanzt, vun do, wuer se abestuet gouf. 2004 ass si bei engem Stuerm schro beschiedegt ginn, soudatt d'Haaptäscht hu missen ewechgeholl ginn. Si ass dono awer nees ausgeschloen an hat zulescht eng Kroun vun enger Héicht vu ronn 5 Meter.
NGC 7722
D'Galaxis gouf den 12. August 1864 vum Heinrich Louis d'Arrest entdeckt.
Bois de Vincennes
De Bois de Vincennes ass e Park am 12. Arrondissement vu Paräis am Oste vun der Stad. Mat enger Fläch vun 995 Hektar, wouvun d'Hallschent Bësch ass, ass et de gréisste Park a Paräis.
Bouffignereux
Bouffignereux ass eng Gemeng am franséischen Departement Aisne an der Regioun Hauts-de-France.
Megaclite (Mound)
De Megaclite (oder Jupiter XIX) ass ee vun de klenge baussenzege Mounde vum Planéit Jupiter.
Entdeckung
De Megaclite gouf de 25. November 2000 vun Astronome vun der Universitéit vun Hawaii entdeckt. Seng Bezeechnung war am Ufank S/2000 J 8.
De Mound gouf no der Megaclite, enger Frëndin vum Zeus aus der griichescher Mythologie genannt.
Bunndaten
De Megaclite kreest a 752 Deeg an 19 Stonnen op enger mëttlerer Distanz vun 23.806.000 km ëm de Jupiter. D'Bunn huet eng Exzentrizitéit vun 0,421. Mat enger Schréi vun 152,8° ass seng Bunn retrograd, dat heescht, de Mound beweegt sech géint d'Rotatiounsrichtung vum Jupiter ëm de Planéit.
Wéinst senge Bunneegenschafte gëtt de Megaclite zu der Pasiphae-Grupp, genannt nom Jupitermound Pasiphae, gerechent.
Physikalesch Daten
De Megaclite huet en Duerchmiesser vun zirka 5 km. Seng Dicht gëtt op 2,6 g/cm³ geschat. Hie besteet warscheinlech haaptsächlech aus Silikatgestengs. De Megaclite huet eng ganz däischter Uewerfläch an eng Albedo vun 0,04, d. h., nëmme 4 % vum agestraalte Sonneliicht gi reflektéiert. Seng Visuell Magnitude ass 21,7m.
GeoStar
De GeoStar ass e Satellittebus fir kleng a mëttelgrouss Kommunikatiounssatellitte vun der amerikanescher Orbital Sciences Corporation.
Orbital fabrizéiert op de Grondlage vum Design fir de Client divers Notzlaaschten, déi op déi jeeweileg Ufuerderungen zougeschnidde sinn. Et ass kompatibel mat diverse Startsystemer a ka beispillsweis mat den Drorakéiten Atlas V, Ariane 5, Falcon 9 an Proton gestart ginn. De STAR-1 gouf am November 1997 bei IndoStar 1 fir d'éischte Kéier agesat an zanterhir an der verbesserter Versioun STAR-2 benotzt. 2011 gouf de Satellittebus an GeoStar ëmbenannt. Den éischte Satellit, deen ënner dësem Numm gestart gouf, ass den SES-8. Fir eng weider iwwerschaffte Versioun, nämlech den GeoStar-3, sinn nach 3 weider Satellitte bestallt.
Technesch Daten
D'Grondstruktur vun den dräiachsestabiliséierte Satellitten huet eng Gréisst vun 1,75 m × 1,7 m × 1,8 m a besteet aus Aluminiumlegierungen a Verbondmaterialien. D'Eidelmass ass ëmmer 558 kg. D'Energieversuergung vum Satellit a senger Notzlaascht gëtt vun Galliumarsenid-Solarzelleflächen, déi bis zu 5 kW Leeschtung (an de spéidere Versioun bis zu 7,5 kW) bilden, zwee 4,84 kWh Lithium-Ionen-Akkumulatoren an ee 24-36 V-Gläichspannungs-Bussystem geséchert. Als Undriff kënnt am Orbit en Hydrazindreifwierk zum Asaz. D'Steierung iwwerhëlt e Prozessor MIL-STD-1750A mat engem MIL-STD-1553B- Bussystem. Fir d'Lagereegelung ginn Äerd- resp. Sonnesensoren an optional Stäresensoren agesat. D'Liewenserwaardung fir d'Satellitte gëtt mat 15 Joer uginn.
Jack Arnold
Den Jack Arnold, gebuer als John Arnold Waks de 14. Oktober 1916 zu New Haven am Connecticut a gestuerwen de 17. Mäerz 1992 zu Woodland Hills a Kalifornien, war en US-amerikanesche Filmregisseur a Filmproduzent.
Bramillen
D'Bramillen ass e Lieu-dit a fréier Millen an der Gemeng Buerschent, e gudde Kilometer ëstlech vun der Uertschaft Buerschent.
D'Bramillen ass nieft engem asphaltéierte Wee vun der Buerschter Millen aus, och iwwer Wanderweeër vum Buerschter Schlass a Méchela, iwwert d'Eisebunnsbréck, ze erreechen.
Geographie
Bramille läit op enger Héicht vun 218 m um Fouss vun der Knupp, op där d'Buerschter Schlass steet; do, wou d'Kuelebaach an d'Sauer leeft. D'Eisebunnsstreck Lëtzebuerg-Ëlwen féiert bei der Bramillen iwwer d'Sauer a geet dann direkt duerno an en Tunnel.
(832) Karin
Den Asteroid ass no der Karin Månsdotter, der Fra vum Kinnek Erik XIV vu Schweden genannt.
Den (832) Karin ass en Asteroid vum Typ S mat engem Duerchmiesser vun ongeféier 19 km. .
Claude Heymann
De Claude Heymann, gebuer den 13. November 1907 zu Paräis a gestuerwen den 13. Abrëll 1994 zu Saint-Denis war e franséischen Dréibuchauteur a Filmregisseur.
Jean Thill (1854-1937)
De Jean Thill, gebuer den 28. November 1854 am Neiduerf (deemools Gemeng Eech) a gestuerwen den 22. Oktober 1937 an der Stad Lëtzebuerg, war e lëtzebuergesche Geeschtlechen, Professer an Historiker.
De Jean Thill ass de 24. August 1878 zum Priister geweit ginn. De 26. Oktober 1880 huet hien am Kader vun der "Collation des grades" de lëtzebuergeschen Doktorat gemaach (Spezialitéiten: Latäin an "antiquités grecques"). No senger Zäit als Repetent am Atheneum, gouf hien am Juni 1883 Professer an deemselwechte Gebai.
De 26. September 1896 ass hien Direkter vum Iechternacher Progymnasium ginn. Hien ass och Direkter bliwwen, wéi de 17. Abrëll 1900 aus dem Progymnasium e richtege Gymnasium gouf. Aacht Joer duerno hat hien es genuch mat deem Posten a gouf de 15. Oktober 1908 op seng eegen Demande hin erëm Professer am Atheneum, wou hie vun deem Dag u bis de 14. September 1910 Relioun enseignéiert huet an d'Charge vum Aumônier hat. De 6. November 1917 ass hie pensionéiert ginn.
Nelson Delgado Almeida Rosario
Den Nelson Delgado Almeida Rosario, méi bekannt als Nelson Degado, gebuer den 29. Januar 1980 zu Ettelbréck, ass e lëtzebuergesche Basketballspiller.
Jean Thill (1854-1937)
De Jean Thill war "membre effectif" vun der historescher Sektioun vum Institut grand-ducal, an déi hien 1896 opgeholl gi war.
Nelson Delgado Almeida Rosario
Vun 2001 bis 2007 war den Nelson Delgado am Kader vun der lëtzebuergescher Härebasketballnationalekipp, an huet 15-mol fir d'Nationalekipp gespillt.
Jean Thill (1854-1937)
1936 gouf hien "chanoine honoraire" vun der Kathedral zu Lëtzebuerg. An der Sainte-Sophie huet hien niewelaanscht Latäin, Geschicht a Psychologie enseignéiert.
Hien ass den Auteur vun enger Rei vun historesche Publikatiounen.
Clinique Sacré-Cœur
D'Clinique Sacré-Cœur war eng Klinick um Belair an der Stad, déi vun 1956 u vun de Franziskanerinne bedriwwe gouf. Se gouf 20.. zou gemaach an et gouf en Altersheem dohi gebaut.
Geschicht
D'Franziskanerschwësteren haten um Fëschmaart zwou Klinicke bedriwwen, d'Clinique Saint-François an d'Clinique Saint-Joseph, déi awer allebéid iwwer d'Joren ze kleng goufen. Nodeems d'Mutterhaus vun der Kongregatioun schonn 1921 op de Belair verluecht gi war, hunn d'Dokteren aus den zwéi Spideeler ëmmer nees drop higewisen, datt en neit Spidol gebaut misst ginn. D'Kongregatioun huet dunn decidéiert nieft dem Mutterhaus eng nei Klinick ze bauen. Den éischte Spuedestéch war den 13. Juli 1953 an dat neit Spidol ass den 28. August 1956 ageweit ginn.
Schonn no e puer Jore koum et zu Ëmbauten, fir datt d'Klinick den neisten Ufuerderungen entsprieche sollt. 1971 gouf eng Intensivstatioun ageriicht, déi technesch Departementer wéi d'Radiologie an d'Poliklinick goufe vergréissert.
1985 huet sech erausgestallt, datt d'Klinick, och wa se e puermol ëmgebaut gi war, definitiv ze kleng wier a se misst substantiell vergréissert ginn. De Projet gouf uganks och vum Gesondheetsministère ënnerstëtzt, ma wéi sech erausgestallt huet, datt och d'Elisabetherinnen hir Klinick vergréisserte wéilten, koum d'Iddi op, e gemeinsaamt privat Spidol ze bauen. Sou gouf d'Fondation François-Elisabeth gegrënnt an d'Spidol um Kierchbierg gebaut.
Nodeems d'Klinick um Kierchbierg de 4. Juli 2003 opgaangen ass, gouf d'Clinique Sacré-Cœur zerguttst zougemaach.
D'Gebai um Belair hätt am Fong sollten ëmgebaut ginn, ma et wier duerch déi grouss Aarbechten zu Problemer mat der Statik komm, sou datt decidéiert gouf, d'Gebai ewech ze rappen an en neit Gebai ze bauen. Den 11. Januar 2005 gouf mam Ofrappen ugefaangen an d'Kongregatioun huet zesumme mat der Asbl « Homes pour personnes âgées » e Seniorenheem mam Numm « Centre intégré pour personnes âgées Sacré-Cœur » gebaut, dat seng Dieren 2009 opgemaach huet.
Bové
Bové ass de Familljennumm vun ë. a. follgende Persounen:
Enteschbaach (Lieu-dit)
Enteschbaach ass en Haff a Lieu-dit an der Gemeng Buerschent, eng 2 km ëstlech vun der Uertschaft Buerschent an e knappse Kilometer westlech vu Branebuerg.
Geographie
Enteschbaach läit op enger Héicht vu 422 m am nërdlechen Hank vun der Enteschbaach, enger klenger Niewebaach vun der Blees. En ass iwwer eng Ofzweigung vun der N7, op der Héicht vu Fléiber, z'erreechen.
Nova (Stär)
Eng Nova (latäin. Plural:Novae) ass en Hellegkeetsausbroch an engem enken Duebelstäresystem, dee bei enger explosiver Zündung vum Waasserstoffbrennen op der Uewerfläch vun engem Wäissen Zwerg entsteet.
Definitioun
De Begrëff vun der Nova leet sech vum laténgeschen Ausdrock „stella nova“ (neie Stär) of a geet zeréck op den Numm deen den Tycho Brahe engem Stär, deen hie 1572 observéiert hat, ginn hat. Hie bezitt sech op dat séiert Opdauche vun engem stärenähnlechen Objet um Nuetshimmel dee virdru net ze gesi war. Eng Nova war bis zur Mëtt vum leschte Joerhonnert jiddwer Aart vun Hellegkeetsausbroch vun engem Stär mat engem Eropklammen zum Maximum an engem Zäitraum vun Deeg bis Joren an enger Ëmkéier zu der Normalitéit banne Woche bis Joerzéngten. Wéi d'astrophysikalesch Ursaach vun den Eruptiounen erkannt goufen, huet sech de Begrëff zu der haiteger Definitioun ëmgewandelt:
Eng Nova ass d'Folleg vun thermonukleare Runaways (enger explosiver Zündung thermonuklearer Reaktioune) op der Uewerfläch vun engem Wäissen Zwerg. Déi entflaamte Matière ass vun engem Begleeder an engem Duebelstäresystem, dee seng Roche-Grenz iwwerschratt huet oder per Akkretioun aus dem Stärewand, op de Wäissen Zwerg transferéiert ginn.
Method Man
De Method Man, mat richtegem Numm Clifford Smith, gebuer den 2. Mäerz 1971 zu New York, ass en US-amerikanesche Rapper a geleeëntleche Schauspiller. Hien ass ee vun de bekanntste Membere vum Hip-Hop-Kollektiv Wu-Tang Clan an och een Deel vum Duo Method Man & Redman.
Nova (Stär)
Definitioun
Net méi zu de (klassesche) Novaen zielen:
Method Man
Carrière
Dem Method Man säin Numm kënnt vun engem Film aus dem Joer 1979 mam selwechten Numm.
Nova (Stär)
Ausbroch
Bei jiddwer Hellegkeetsausbroch vun enger Nova ginn déi follgend Phasen duerchlaf
Method Man
Carrière
Hien ass ee vun nëmmen zwéi Membere vum Wu-Tang Clan, deen e Solotitel op dem Kollektiv sengem Debutalbum Enter the Wu-Tang: 36 Chambers krut, an deen éischten deen e Soloalbum verëffentlecht huet. Tical (1994) gouf positiv vun der Kritik opgeholl an huet et direkt op déi véiert Plaz vun den amerikaneschen Charts gepackt. En huet sech méi wéi eng Milliounmol verkaaft. D'Lidd All I Need gouf als eng vun de Singelen ausgekoppelt an ass en Hit ginn. E Remix dovu mam Mary J. Blidge (I'll Be There for You/You're All I Need) huet spéider e Grammy Award gewonnen.
Nova (Stär)
Ausbroch
D'Entwécklung vum optesche Spektrum ass komplex a verleeft parallel zu der Hellegkeetsännerung:
Method Man
Carrière
Ëm déi selwecht Zäit huet hie Featuringen op de Placke vun anere Rapper gemaach, dorënner dem Notorious B.I.G. säi Ready to Die, dem Spice 1 säin AmeriKKKa's Nightmare, dem A.G. säi Goodfellas an dem 2Pac säin All Eyez on Me.
Nova (Stär)
Ausbroch
D'Entwécklung vum Spektrum gëtt als eng expandéierend Gaswollek interpretéiert, där hir Duerchsiichtegkeet am Laf vun der Expansioun ofhëllt an domat d'Photosphär, vun där d'Liichtquanten ouni nei Absorptioun op d'Äerd kommen, no banne wandere léisst.
Method Man
Carrière
1997 huet hie mam Wu-Tang Clan de laang erwaarten zweeten Album Wu-Tang Forever erausbruecht, vun deem schlussendlech iwwer 8,3 Millioune Kopie verkaaft goufen. Säin zweete Soloalbum Tical 2000: Judgement Day (1998) war och erëm e groussen Erfolleg, ënner anerem wéinst de Singelen Judgment Day a Break Ups 2 Make Ups (zesumme mam D'Angelo). E behandelt vill apokalyptesch Theorien iwwer d'Enn vum 2. Joerdausend.
Nova (Stär)
Ausbroch
Am Infrarouden ka besonnesch d'Stëbsformatioun vun der ausgestoussener Matière nogewise ginn. D'Spektrallinnen am Ultraviolett schléissem sech ufanks den uewe beschriwwenen am optesche Beräich un. An der Phas vum stabille Waasserstoffbrennen op dem Wäisse Zwerg klëmmt d'Ultraviolettstralung nees un genee wéi och d'Röntgenstralung. Béid Stralungsarten hunn hiren Urspronk haaptsächlech an der thermescher Stralung aus der dënner Atmosphär ëm de Wäissen Zwerg. Opgrond der niddregenergetescher Röntgenstralung zielt eng Nova an dësem Stadium zu de Super Soft X-ray Sources. D'Enn vum Ausbroch ass duerch d'Waasserstoffverbrennen op der Uewerfläch vum Wäissen Zwerg gekennzeechent. Dëst geschitt ongeféier 3 Joer nom Ufank vum Ausbroch, wa keng superweech Röntgenstralung méi vun der Nova noweisbar ass.
Method Man
Carrière
2009 ass den Album ''Blackout! 2'' mam Redman erauskomm. Duerno sinn déi zwéi Rapper op Tour gaangen. 2015 ass dunn nach dem Method Man säi fënneften Album The Meth Lab verëffentlech ginn, dee gemëscht Kriticke krut.
Nova (Stär)
Novaiwwerrescht
Wéi bei der Supernova kann e puer Joer bis Joerzéngten no engem Novaausbroch en Emissiounsniwwel nogewise ginn. Aus der Radialvitess wärend dem Ausbroch an unhand vum observéierte Wénkel vum Novaiwwerrescht ass et onofhängeg méiglech d'Distanz ze berechnen. D'Form vum Niwwel ass heefeg elliptesch, woubäi den Undeel elliptescher oder munnechmol bipolarer Niwwel mat dem Verfall vun der Novavitesse zouhëllt. D'ofgeplatte Achs läit an der Bunnfläch vum Duebelstäresystem. Dofir ass d'Ofwäichung vun der Kreesform eng Folleg vun der Interaktioun vun der ausgestoussener Matière mat der Akkretiounsscheif an dem Begleeder am Laf vun der Expansioun. Den optesch décke Wand, aus deem sech den Novaiwwerrescht formt, kann och am Radioberäich als Bremsstralung e puer Wochen no dem Ausbroch nogewise ginn.
Lëscht mat galakteschen Novaen
Déi follgend Tabell weist e puer Novae, déi bannen eiser eegener Galaxis, der Mëllechstrooss, entdeckt goufen, a (bei gudde Bedéngungen) mat bloussem A gesinn konnte ginn. D'Buschtawen an Zuelekierzel virun den Nimm sinn no de Konventioune fir d'Benennung vu verännerleche Stären, an als wéivillte verännerleche Stär an engem Stärebild déi jeeweileg Nova entdeckt gouf. Den zweeten Nummdeel bezeechent d'Stärebild.
Braye-en-Laonnois
Braye-en-Laonnois ass eng Gemeng am franséischen Departement Aisne an der Regioun Hauts-de-France.
Montmartre
Montmartre ass e Quartier am 18. Arrondissement vu Paräis.
Am Quartier Montmartre ass mat 130,53 Meter, d'Butte Montmartre, den héchste Punkt vu Paräis.
Bis 1859 war Montmartre eng eegestänneg Gemeng am deemolegen Departement Seine.
Interstellaart Äis
Interstellaart Äis, oder kosmescht Äis, besteet aus Käre vu flüchtege Stoffer an der fester Phas, déi sech am interstellare Medium bilden.
Genesis
Äis a Stëbskäre bilden d'Haaptmaterial, aus deem d'Sonnesystem gebilt gouf. Äiskäre sinn an den dichte Regioune vun de Moleküllwolleken, an deenen och nei Stären entstinn. D'Temperaturen an dëse Regioune kënne bis zu zéng Kelvin ausmaachen, wouduerch Moleküllen, déi mat den Äiskäre kollidéieren, en äisege Mantel bilde kënnen. Dono ginn déi bedeelegt Elementer thermesch iwwer d'Uewerfläch beweegt a bilde schliisslech Verbindunge mat aneren Elementer. Dat féiert zur Bildung vu Waasser a Methanol. An dësem Waasser- a Methanoläis sinn och aner Verbindunge wéi Ammoniak, Kuelemonoxid an Kuelendioxid. Gefruerene Formaldehyd a molekulare Waasserstoff kënnen och derbäi sinn. Kleng Deeler vun Nitrilen, Ketonen, Ester an Carbonylsulfid sinn och derbäi. D'Mäntel vun interstellaren Äiskäre sinn am Allgemengen amorph a ginn nëmme a Presenz vun engem Stär kristallin. Fuerschungsresultater weisen, datt e Groussdeel vum Waasser am Sonnesystem, wéi d'Waasser op der Äerd, an an de Scheiwen ëm de Saturn an d'Meteoritte vun anere Planéiten, scho virun der Gebuert vun der Sonn do war a vun interstellarem Äis staamt.
Zesummesetzung
D'Zesummesetzung vum interstellaren Äis kann duerch säin Infraroutspektrum bestëmmt ginn. Wärend d'Stäreliicht duerch eng äishalteg, molekular Wollek geet, absorbéieren d'Molekülle an der Wollek Energie. Dës Absorptioun trëtt bei de charakteristesche Schwéngungsfrequenzen vum Gas an dem Stëbs op. Äisunzeechen an der Wollek sinn an dëse Spektren relativ prominent an d'Zesummesetzung vum Äis kann duerch Verglach mat Prouwe vun Äismaterial op der Äerd bestëmmt ginn.
Koméit 67P/Tschurjumow-Gerassimenko
D'Raumsond Philae huet den 18. November 2014 de Koméit 67P / Tschurjumow-Gerassimenko inspizéiert a festgestallt, datt hie vill Waasser an Äis transportéiert. De Bericht vun de Wëssenschaftler hält fest, datt "d'Festegkeet vum Äis ënner enger Schicht vu Stëbs op der éischter Landeplaz iwwerraschend héich ass". Dat fir d'Instrument MUPUS (Multi-Purpose Sensors for Surface and Sub-Surface Science) verantwortlecht Team, dat eng Sond an de Koméit schloe gelooss huet, huet uginn, datt de Koméit haart wéi Äis wier. "Obwuel d'Schlagkraaft vum Hummer lues a lues erop gesat gouf, konnten si net déif an d'Uewerfläch virdréngen", huet den Tilman Spohn (Fuerschungsteamleeder) vum DLR-Institut fir Planéitefuerschung erkläert.
Jean De Marchi
De Jean De Marchi, gebuer den 10. Mee 1982 an der Stad Lëtzebuerg, ass e lëtzebuergesche Basketballspiller.
2003 war de Jean De Marchi am Kader vun der lëtzebuergescher Härebasketballnationalekipp, an huet aachtmol fir d'Nationalekipp gespillt.
Tunnel Féischterhaff
Den Tunnel Féischterhaff (och nach Tunnel Fischenterhaff) ass e 447 Meter laangen eegleisegen Eisebunnstunnel op der CFL-Nordstreck, tëscht de Kilometerpunkte 56,549 a 56,996.
E leeft duerch de Féischterbierg a läit tëscht dem Buerschter Tunnel an der Gare Giewelsmillen an der Gemeng Kiischpelt.
Den Tunnel gouf ëm 1860 gebaut an ass 1866 fir den Trafick opgaangen. En huet säin Numm vum Féischterhaff deen iwwert dem Tunnel läit.
Rakéitestuf
Eng Rakéitestuf ass en Deel vun enger Méistuferakéit. Si dreift fir eng bestëmmten Zäit déi ganz Rakéit un a gëtt, fir d'Mass ze reduzéieren, nom Ausbrennen ofgetrennt. All Stuf ass am Fong eng Rakéit mat Dreifstoffreserve a Rakéitendreifwierk.
Aufgab
Rakéiten, déi an eng Äerdëmlafbunn antriede sollen, mussen dozou op d'mannst déi éischt kosmesch Vitess erreechen. D'Rakéitegrondequatioun beschreift d'Ofhängegkeet vun der Maximalvitess vun enger Rakéit vun der Ausstréimvitess vun den Dreifwierkgasen an dem Verhältnes vun der Startmass zu der Eidelmass plus Notzlaascht. Well d'Ausstréimvitess vun den Dreifwierkgasen duerch déi gebrauchten Dreifstoffer begrenzt ass, an d'Notzlaascht virginn ass, bleift nëmmen d'Méiglechkeet, d'Eidelmass vergläichbar kleng ze halen. Dofir gi Rakéitestufen, déi keen Dreifstoff méi hunn, am Fluch ofgetrennt.
Gebrauch
Rakéitestufen kënnen openeemontéiert oder als Booster baussen un der Rakéit ubruecht ginn. Si gi bei Drorakéiten fir d'Raumfaart, bei Interkontinentalrakéiten an a verschiddene Fäll bei Héichtefuerschungsrakéite gebraucht. Den ofwerfbaren Haapttank vum Space Shuttle ass keng Rakéitestuf, well e keen eegenen Undriff huet.
OTS 44
Den OTS 44 ass en Objet mat planetarer Mass oder Brongen Zwerg am Stärebild Chamaeleon. Hie läit op enger Distanz vu ronn 550 Liichtjoer (170 pc) vun eis ewech. Hien huet eng Mass tëscht 5 a 17 Jupitermassen, mat engem méigleche Wäert vu ronn 11,5 Jupitermassen oder 1,1% vun der Sonnemass. Et ass domat ee vun de massenäermsten net gravitativ un ee gréissere Kierper gebonnene substellaren Objet, déi bekannt sinn (Stand November 2014). Seng Mass läit net sécher ënner der ënneschter Grenzmass fir Brong Zwergen (13 Jupitermassen). 2004 gouf hie mat enger Mass vu 15 Jupitermassen als klengste bekannte Brongen Zwerg beschriwwen, dee vun enger protoplanetarescher Scheif ëmginn ass.
Den Objet gouf 1998/99 vun Oasa, Tamura a Sugitani entdeckt, deenen hir Ufanksbuschstawen O, T an S en Deel vu sengem Numm goufen. Observatioune mat Hëllef vum Spitzer-Weltraumteleskop am mëttleren Infrarout deiten op Stëbs an der Ëmgéigend vum OTS 44 hin. D'Entdeckung vum OTS 44 mam Herschel-Weltraumteleskop am wäiten Infrarout weisen, datt den OTS 44 vun enger Scheif mat op d'mannst 10 Äerdmassen ëmginn ass. Observatioune mam SINFONI-Spektrograph vum Very Large Telescope weisen, datt den OTS 44 Matière aus der Scheif op sech zitt, an zwar mat enger Quot vun 10−11 Sonnemasse pro Joer. Souwuel d'Bildung vu Scheiwe wéi och aktiv Massenakkretioun si Prozesser, déi ee bei jonke Stäre fënnt. Dës Entdeckungen deiten drop hin, datt den OTS 44 änlech entstanen ass wéi e Stär. Et ass unzehuelen, datt an der Scheif ëm den OTS 44 massenaarm Planéiten entstoe kéinten an den OTS 44 e Mini-Planéitesystem duerstellt.
Richard Anconina
De Richard Anconina, gebuer den 28. Januar 1953 zu Paräis, ass e franséische Schauspiller.
Bam vum Joer
Als Bam vum Joer gëtt a ville Länner all Joers eng Bam-Aart erausgesicht, ë.a. fir de Wäert vum Bam an der Gesellschaft z'ënnersträichen. D'Aart a Weis, wéi de Bam erausgesicht gëtt, an och, wat fir een, ass vu Land zu Land verschidden.
A verschiddene Länner, wéi a Frankräich, der Slowakei oder an Tschechien, gëtt zousätzlech zu enger Bamaart och ee bestëmmte Bam als Bam vum Joer designéiert.
Zu Lëtzebuerg ass de Bam vum Joer dee selwechten wéi deen an Däitschland, deen do vun der Baum des Jahres – Dr. Silvius Wodarz Stiftung am Oktober vum Joer virdrun erausgesicht gi war. D'Stëftung natur&ëmwelt këmmert sech drëm, op de jeeweilege Bam vum Joer opmierksam ze maachen.
Bert I. Gordon
De Bert Ira Gordon, gebuer de 24. September 1922 zu Kenosha am Wisconsin a gestuerwen den 8. Mäerz 2023, war en US-amerikaneschen Dréibuchauteur, Filmproduzent a Filmregisseur.
Bouconville-Vauclair
Bouconville-Vauclair ass eng Gemeng am franséischen Departement Aisne an der Regioun Hauts-de-France.
Lëscht vun de Weekräizer zu Lëtzebuerg
Dës Lëscht vun de Weekräizer zu Lëtzebuerg ass en Deel vun de Referenztabellen. Se ass nach net komplett.
D'Weekräizer sinn alphabetesch no der Uertschaft klasséiert; an der Stad Lëtzebuerg stinn s'ënnert dem Numm vum Stater Quartier.
Kongress vun de Vereenegte Staaten
Organisatioun
Am Senat huet all Bundesstaat zwéi Vertrieder, egal wéi vill Awunner en huet. Domat gëtt assuréiert, datt all Bundesstaat déi selwecht Representatioun huet. D'Senateure ginn an hirem Staat fir eng Mandatsdauer vu sechs Joer gewielt, an déi Mandater si gestaffelt, sou datt all zwee Joer ongeféier een Drëttel vum Senat an de jeeweilege Staaten nei gewielt gëtt. Fir déi 50 Bundesstaate gëtt et am Ganzen 100 Senateuren.
Am Representantenhaus dogéint hunn déi Staate mat méi Awunner och méi Vertrieder. D'Deputéiert ginn all zwee Joer gewielt a representéieren jee een Distrikt. Déi Distrikter sinn de Staaten an der Bevëlkerungszuel no agedeelt, mä all Bundesstaat huet op d'mannst een Deputéierten am Kongress. All zéng Joer gëtt eng Vollekszielung gemaach an d'Zuel vun den Deputéiertemandater de jeeweilege Bundesstaaten nei zougewisen. Am Ganze gëtt et am Representantenhaus 435 Deputéiert.
Souwuel d'Senateure wéi och d'Deputéiert ginn direkt vum Vollek gewielt. Am Representantenhaus sëtzen zousätzlech nach sechs Leit, déi kee Stëmmrecht hu mä Gesetzer kënnen aféieren an a Comitéë kënnen Deel huelen. Déi sechs Leit representéiere Washington D.C., Puerto Rico, Amerikanesch-Samoa, Guam, d'Nërdlech Marianen an d'Amerikanesch Joffereninselen. D'grouss Majoritéit vun de Membere sinn entweeder Member bei den Demokraten oder de Republikaner, nëmme e puer Membere vertrieden Drëttparteien oder sinn onofhängeg.
D'Wale fir de Kongress sinn all Dënschdeg nom éischte Méindeg am November vun engem geruede Joer. All véier Joer si parallel Presidentschaftswalen. Walen ouni Presidentschaftswal gi "Midterm elections" genannt. A ville Bundesstaate ginn dann donieft och nach d'Gouverneuren an déi jeeweileg Bundesstaatsparlamenter gewielt. Den neie Kongress hëlt seng Aarbecht ëmmer den 3. Januar no der Wal op.
De President vun den USA huet net d'Recht, u Sëtzunge vum Kongress Deel ze huelen. Dofir hält hien eemol am Joer virum versammelte Kongress eng Ried zur Lag vun der Natioun ("State of the Union").
Funktioun
Et gëtt zwou Aarte vu Gesetzesvirschléi ("bills"): déi ëffentlech Gesetzesvirschléi ("public bills") an déi privat Gesetzesvirschléi ("private bills"):
Aner Funktioune vum Kongress sinn ënner anerem d'Bestätegung vum President sengen Ernennungen a vun internationale Verträg, déi vun der Regierung verhandelt goufen, awer och d'Erkläre vu Krich. ,
Hoergäns
Am Hierscht verloossen d'Hoergänsen hir Bruttgebidder am Norden a fléien a Gruppen no Süden, wou s'iwwerwanteren. Déi europäesch Hoergänsen iwwerwantere virun allem am Süde vu Spuenien, an Nordafrika an zum Deel och südlech vun der Sahara. Zanter enger Rëtsch Joren iwwerwantert och eng Grupp vun hinnen um Lac du Der am Nordoste vu Frankräich. Eng aner Grupp iwwerwantert an de Landes am Naturschutzgebitt ëm d'Kueleweieren an der Géigend vu Morcenx an Arjuzanx wat zanter 1990 eng Plaz vun internationaler Importenz fir hir Iwwerwanterung ass. Am Virfréijoer zéie se dann erëm an ëmgedréinter Richtung an hir Bruttgebidder zeréck.
Ollastra
Ollastra (op Sardesch: Ollasta / Ollàsta) ass eng Gemeng an der Provënz Oristano an der Regioun Sardinien vun Italien. Se läit am Weste vu Sardinien.
Hoergäns
Beschreiwung
D'Hoergäns ass e grousse Vull, deem säi Fiederkleed unis gro ausgesäit. Vun no gekuckt gesäit ee vill gro Nuancen déi iwwer de Réck dacks an d'brongelzegt iwwerginn, woubäi verschidde Vulle ganz aus der Rei danzen, veschiddener kënne ganz blatzeg bis wäiss ausgesinn, an anerer ganz donkel. Et gëtt ugeholl datt d'Fiederkleed direkt no der Mauser méi hell ass, mä et goufen der och schonn observéiert déi laang no der Mauser nach ganz hell waren. Jong Vullen hunn e bal ganzt unisbrongt Fiederkleed.
D'Hoergäns huet besonnesch laang Been an e laangen Hals. Si ass 100–120 cm grouss och alt mol bis 1.50, mat enger Spaanwäit vun 180 bis 240 cm an engem Kierpergewiicht vu 4 bis 6 kg wat aus hir de gréisste Vull an Europa mécht. D'Fiederkleed ass gréisstendeels gro gehalen, mat engem schwaarz-wäissen Hals bei erwuessene Vullen. De kuerze Schwanz huet e Putsch mat schwaarze Fiederen, deen een um Buedem net gesäit, well e vun de schwaarze Spëtze vun de grousse Flillekefiederen iwwerdeckt gëtt. Uewen um Kapp huet s'eng kleng, plakeg, däischterrout gefierft Hautplaz, déi awer an der fräier Natur kaum ze gesinn ass, a wärend der Puerungszäit méi grouss gëtt a méi hellrout liicht, oder och wann de Vull opgereegt ass. Déi vun de Männercher ass méi grouss wéi déi vun de Weibercher. Hir grouss Flilleke sinn op den Enner wéi Fangeren opgespléckt, wat aus hinne gutt Seegler mécht. Sou vereenege s'och ganz gutt déi zwou Fluchaarten, de Seegelfluch an de Fluch mat Flillekschlag (geschloene Fluch), woubäi ee muss soen datt wärend dem Zuch nëmmen de leschtgenannten a Fro kënnt.
Fluch
Wärend dem Zuch forméieren d'Hoergänse meeschtens spektakulär Gruppen, dacks a Form vun engem Kreesbou, engem V, engem W oder enger Eent. Déi speziell Fluchformatiounen hëllefen Energie spueren. E Flillekschlag generéiert op der Extremitéit vum Flillek e kreesfërmegen opsteigende Loftwierbel op deen de Vull hannendru sech souzesoe stäipe kann. Fir deen Effet ausnotzen ze kënnen a keng Kollisiounen ze provozéieren, mussen d'Hoergänse beim Fluch ëmmer eng un d'Wandvitess ugepasst Distanz zoueneen halen. Eng Formatioun vu 25 Hoergänse ka sou mat dem selwechten Energieverbrauch ëm déi 70 % méi wäit fléie wéi en eenzele Vull.
Um Zuch hale se Kontakt ënnerenee mat engem charakteristesche Ruff, dee wäit ze héieren ass (a ville Sproochen ass hiren Numm vun deem Ruff ofgeleet ). De Ruff ass besonnesch wichteg beim Nuetsfluch. D'Hoergänse fléien net nëmmen a Formatioun mä och dacks a Gruppe mat bis en ettlech honnert Vullen.
Ernierung
Wéi vill aner Vullen huet d'Hoergäns differenzéiert Friessgewunnechten. Just virun an an der Bréiz (Fréijoer a Summer) frësst se haaptsächlech, fir méi en héije Proteingehalt ze kréien, kleng Déiere wéi Insekten, Schleeken a Wierm awer och Fräschen, Eidechsen a kleng Schlaangen, a raibert souguer d'Näschter vu Spatzevullen aus. Wärend der Iwwerwanterung huet se Preferenze fir Planzekascht wéi Grieser, Somkären a jonk Planzen.
Reproduktioun
Déi meescht Koppele bleiwen hiert ganzt Liewen zesummen. D'Hoergänse bréien um Buedem. Si bauen hiert Nascht op fiichtem, dacks op suppegem Ënnergrond oder am niddrege Waasser. Fir de Bau vum Nascht benotze se Lëtschen an aner Grieser a Planzen am Ëmkrees vun 10 m ronderëm d'Nascht, dat en Duerchmiesser bis zu engem Meter huet. Et läit dacks 10 bis 20 cm iwwer der Waasseruewerfläch. D'Weibche leet ee bis dräi, meeschtens zwee Eeër, déi vu béide Partner bebritt ginn. D'Jippelcher verloossen d'Nascht ongeféier een Dag nom Ausgoen, a ginn da jiddwereent vun engem vun den Eltere begleet a gefiddert. Schonn no dräi Deeg sichen déi Kleng hir Nahrung selwer.
Hoergänsen zu Lëtzebuerg
Lëtzebuerg läit op der westlecher Fluchroute vun den Hoergänsen. Si zéien also zweemol am Joer, am Hierscht (Oktober bis November) an am Virfréijoer (Februar-Mäerz) iwwer Lëtzebuerg ewech. Dobäi ginn all Joer tëscht 30.000 a 50.000 Hoergänse gezielt. Meeschtens fléie s'iwwer d'Land ewech, nëmmen heiansdo loosse se sech do nidder fir ze raschten.
All Hoergänsen déi am Hierscht iwwer Lëtzebuerg zéien, fléien op de Lac du Der, wou se Rascht maachen, a vu wou se duerno weider no Süden zéien. E klengen Deel vun hinnen iwwerwantert um Lac du Der.
C/2006 P1 (McNaught)
C/2006 P1 (McNaught) ass d'Bezeechnung vun engem Koméit, deen de 7. August 2006 vum Australier Robert McNaught entdeckt gouf. De Koméit hat sech am Januar 2007 zum hellste Koméit zanter dem Ikeya-Seki am Joer 1965 entwéckelt hat an ass den éischte Koméit zanter 1976, dee mat bloussem A um Daghimmel gesi konnt ginn.
Entdeckung
De Robert McNaught entdeckt de Koméit mat engem 50-cm-Schmidt-Teleskop am Kader vum Siding Spring Survey. Dobäi gëtt den Owendhimmel reegelméisseg op nei Asteroiden a Koméiten iwwerwaacht. Et war déi 31. Koméitenentdeckung vum McNaught.
Ëmlafbunn
De Koméit hat d'Sonn den 12. Januar 2007 op engem Ofstand vun nëmme 0,17 AE passéiert. Domat louch säi Perihel nach bannenzeg vun der Merkurbunn. Seng noosten Äerddistanz gouf mat 0,81 AE de 15. Januar 2007 erreecht.
Observatiounsbedéngungen
Vun Dezember 2006 bis zu der drëtter Januarwoch 2007 hat de Koméit nëmmen e klenge Wénkelofstand zu der Sonn, wouduerch d'Observatioun duerch d'Dämmerung erschwéiert gouf.
De Koméit war, wéinst sengem grousse Schwäif op der Südhallefkugel nom Perihel nach wäit méi spektakulär wéi op der Nordhallefkugel. Säi breet gefächerten a ronn 40° laange Schwäif war eng grouss Sensatioun um Himmel.
Hellegkeetsentwécklung
De Koméit gouf de 5. Januar 2007 bei gudder Horizontsiicht mat bloussem A déif um Dämmerungshimmel siichtbar. Seng Hellegkeet war zu dësem Zäitpunkt ronn 1mag. De 6. Januar war d'Hellegkeet 0mag. De 7. Januar war eng éischt teleskopesch Foto vum Koméit um Daghimmel gelongen. Den 12. Januar war d'Hellegkeet schonn iwwer -3 a war mat bloussem A um Daghimmel ze gesinn mag. De 14. Januar hat de Koméit seng gréisst Hellegkeet mat ronn -5.5mag.
Observatioun aus dem Weltraum
Vum 12. bis de 16. Januar hat de McNaught d'Gesiichtsfeld vum Koronograph LASCO C3 vum Weltraumteleskop SOHO duerchlaf. Et war deen hellste Koméit, dee mat dësem Instrument registréiert gouf. D'Hellegkeet war sou staark, datt d'Bild deelweis iwwerstralt gouf. Doriwwer eraus hat d'Raumsond STEREO-B Fotoe vum Koméit op d'Äerd geschéckt. D'Biller weisen de Schwäif vum Koméit a senger ganzer Gréisst.
Kierch Elleng
D'Kierch zu Elleng ass eng kathoulesch Kierch déi zur Par Dräilännereck Musel a Ganer Saint-Nicolas, zum Dekanat Osten an zu der Gemeng Munneref gehéiert.
Den 29. Mäerz 2018 gouf d'Kierch op d'Lëscht vum Zousazinventaire vun de klasséierte Monumenter agedroen.
Si steet op der Ierpeldenger Strooss, dem CR149, géintiwwer dem Kulturzentrum Martialis.
Geschicht
Am Januar 1803 ass Elleng zu enger eegestänneger Par erhuewe ginn. Virdrun huet et zur Par Duelem gehéiert. Éischte Paschtouer zu Elleng war den Heinrich Medinger aus Conter. Zu där Zäit stoung op der Plaz vum haitege Kierfecht eng Kapell, déi och schonn dem hellege Lambert geweit war.
1871-1872 gouf déi haiteg Parkierch gebaut, an den 1. Juni 1872 gouf se konsekréiert.
Klacken
Déi zwou Klacke vun der aler Kapell sinn an déi nei Kierch iwwerholl ginn. Awer schonn am November 1872 huet déi gréisser vun den zwou Klacken e Rass kritt an ass doduerch onbrauchbar ginn. Den 23. Abrëll 1874 goufen dunn zwou nei Klacke vum Deche Peter Klein aus Réimech ageseent. Awer schonn am Joer 1903 ass nees eng vun de Klacke gerass an ass am selwechte Joer duerch eng gréisser Klack vun der Firma Hansen-Mabilon vu Saarbuerg ersat ginn.
Joseph Wirth
De Joseph Wirth, gebuer de 25. Mäerz 1891 zu Réiden op der Atert a gestuerwen den 12. August 1935 an der Stad, war e lëtzebuergesche Moler.
Säi Liewen
De Joseph Wirth war vun 1910 bis 1915 Schoulmeeschter zu Nidderpallen an zu Ielwen an huet duerno, vun 1915 bis 1917 zu München op der Konschtschoul studéiert.
1917 huet hie seng Maîtrise de dessin zu Lëtzebuerg gemaach, krut 1918 eng Nominatioun als Zeecheschoulmeeschter am Gymnase zu Dikrech an dat Joer duerno an der Industrieschoul an der Stad, wou hien 1930 eng Ernennung als Zeecheprofesser krut.
De Joseph Wirth huet haaptsächlech Landschaften, Nature-morten a Blumme gemoolt. Wärend senger Zäit zu München, hat hien awer och vereenzelt Portraite gemoolt. Hien huet 1926 d'“Luxemburger Rechenbuch für das 3. und 4. Schuljahr” illustréiert.
Den 12. August 1935 ass de Joseph Wirth un de Follge vun enger Rëppefellentzündung gestuerwen.
Ausstellungen
De Joseph Wirth huet keng Ausstellunge gemaach, mä huet seng Biller u Familljememberen a Frënn verschenkt.
Kuckt och
Lëscht vu lëtzebuergesche Konschtschafenden
Um Spaweck
Quell, wann net anescht uginn: “Regard sur deux siècles de création et d'éducation artistiques au Luxembourg, réalisé par l'Association des professeurs d'éducation artistique de l'enseignement secondaire et supérieur”, S. 134, Imprimerie Saint-Paul, 1987, ISBN 2-87963-000-2
Roger Moore
De Sir Roger George Moore, KBE, gebuer de 14. Oktober 1927 zu London, a gestuerwen den 23. Mee 2017 zu Crans Montana, an der Schwäiz, war en englesche Schauspiller, Filmregisseur a Filmproduzent.
No Welterfolleger mat den TV-Serien The Saint (1962-1969) an The Persuaders (1971-1972) huet de Moore an den 1970er an den 1980er Joren a siwe Filmer d'Roll vum James Bond gespillt.
Eurovision Song Contest 1972
De '''17. Eurovision Song Contest''' war de 25. Mäerz 1972 a Groussbritannien. Organiséiert gouf d'Eurovisioun dat Joer an der Usher Hall zu Edinburgh. Presantatrice war d'Moira Shearer. Groussbritannie huet d'Organisatioun vum Grand Prix iwwerholl, obwuel et eigentlech un der Rei vu Monaco gewiescht wier. Et war fir Monaco awer net méiglech fir sou eng grouss Veranstaltung z'organiséieren.
D'Zuel vun de Länner ass d'selwecht bliwwe wéi dat Joer virdrun, nämlech 18.
Verschidde Sänger ware scho virdru mol eng Kéier dobäi, d'Vicky Leandros fir Lëtzebuerg 1967, de Carlos Mendes fir Portugal 1988, d'Grupp Family Four fir Schweden 1971 an d'Tereza Kesovija fir Monaco 1966.
D'Reegel fir d'Ofstëmmung war déi selwecht wéi dat Joer virdrun: An der Jury vun all Land waren zwee Leit, den een ënner, den aneren iwwer 25 Joer. D'Jurore konnten all Land mindestens 1 Punkt, héchstens 5 Punkte ginn. D'Jury konnt sou am Ganze maximal 10 Punkte vergi fir dat bescht Lidd, wat an dësem Joer awer net all Land gemaach huet. D'Jurye waren op der Plaz dobäi an hunn d'Resultater zum Schluss op der Bün bekannt ginn.
Déi éischt Plaz krut d'Vertriederin vu Lëtzebuerg, d'Vicky Leandros mat 14 Punkte Virsprong virun de New Seekers (Groussbritannien). Déi drëtt Plaz krut d'Mary Roos, déi fir Däitschland ugetruede war.
Fir Lëtzebuerg war et schonn déi drëtt Kéier datt et de Grand Prix gewonnen hat. D'Gewënnerlidd vun der Vicky Leandros ass europawäit e grousse Succès ginn, awer och d'Lidd vun der Grupp New Seekers (2. Plaz) hat vill Erfolleg.
Mathias Meysembourg
De Mathias Meysembourg, gebuer den 30. November 1864 zu Hueschtert (Nidderaanwen), a gestuerwen den 23. Juni 1917 op der Polvermillen, war e lëtzebuergesche Moler.
Liewen
1895 huet hie sech an der Stad Lëtzebuerg mat der Leonore Laura Schliep, gebuer a Batavia (Haut Indonesien), bestuet.
Pierre Clémenti
De Pierre Clémenti huet an iwwer 100 Filmer als Schauspiller matgespillt dorënner a Filmer vu bedeitende Regisseure wéi: Luchino Visconti, Costa-Gavras, Bernardo Bertolucci, Luis Buñuel a Pier Paolo Pasolini.
CR222
Den CR222 ass e Chemin repris am Kanton Lëtzebuerg um Gebitt vun der Stad Lëtzebuerg a geet vun der Avenue de la Liberté (N3) bis op d'Rue Jean-Baptiste Merkels (N56A). En heescht op sengem éischten Deel Boulevard de la Pétrusse an am zweeten Deel Boulevard Dr. Charles Marx.
Den CR222 ass ronn 1,2 km laang.
Bellot (Moundkrater)
De Bellot ass e klengen Aschlagkrater um südwestleche Rand vum Mare Fecunditatis. E läit tëscht de Kratere Goclenius am Nordwesten a Crozier am Südosten. Am Südwesten zeechent sech de Krater Colombo of an am Westen erkennt een de Krater Magelhaens.
De Bellot ass kreesronn a schosselfërmeg an déi bannenzeg Kraterwänn falen duuss op de relativ klenge Kraterbuedem erof. De Kraterbuedem huet méi eng héich Albedo wéi d'Uewerfläch vun der Ëmgéigend.
De Krater gouf 1935 vun der I.A.U. nom franséische Polarfuerscher Joseph-René Bellot (1826-1853) genannt.
Gehaansfénkelcher
D'Gehaansfénkelcher (wëssenschaftlech: Lampyridae), och nach Gehaansdéiercher, Gehaanswiermecher oder Gehaansliichtecher genannt, sinn eng Famill vu Kiewerleke mat weltwäit ca. 2000 Aarten. Si si bekannt fir hir biolumineszent Eegenschaften déi se am Däischtere liichten dinn. Awer net all Aarten aus där Famill kënne liichten. Bei verschiddenen Aarte liichten d'Weibercher, bei anere just d'Männercher, a bei nees aneren (z. B. bei der nordamerikanescher Photinus pyralis oder der europäescher Lamprohiza splendidula) kënne s'alle béid liichten. Et hänkt och vun der Aart of, ob d'Gehaansfénkelcher dauerhaft liichten oder nëmmen a reegelméissegen Zäitofstänn Liichtimpulser ofginn. Et gëtt souguer Aarte wéi z. B. d ' Pteroptyx gelasina oder d'Pteroptyx similis, bei deenen alleguer d'Gehaansfénkelcher an der Ëmgéigend déi Liichtimpulser zäitgläich ofginn an domat ganz Hecken- oder Bamreie synchron blénken doen.
Gehaansfénkelcher a Mëtteleuropa
A Mëtteleuropa komme véier Aarte vu Gehaansfénkelcher vir.
Klierfer Tunnel
De Klierfer Tunnel ass en 250 Meter laangen eegleisegen Eisebunnstunnel op der CFL-Nordstreck, tëscht de Kilometerpunkte 76,503 a 76,753.
E féiert duerch den Hang ëstlech vun der Abtei a läit tëscht dem Schneidermuhler Tunnel an der Klierfer Gare, an der Gemeng Klierf.
Gehaansfénkelcher
Grousse Gehaansfénkelchen
De Grousse Gehaansfénkelchen (Lampyris noctiluca Linnaeus, 1767) gëtt 10 bis 12 (Männercher) respektiv 15 bis 20 (Weibercher) Millimeter grouss. Hei sinn et och nëmmen d'Männercher, déi fléie kënnen. Allerdéngs liichte bei där Aart nëmmen d'Weibercher. D'Liichte vun de Weibercher ass dobäi grad sou konstant wéi dat vun de Lamprohiza splendidula-Weibecher a ka liicht mat deene verwiesselt ginn.
Klierfer Tunnel
Den Tunnel gouf ëm 1860 gebaut an ass 1866 fir den Trafick opgaangen.
Edmond T. Gréville
Den Edmond T. Gréville, gebuer als Edmond Gréville Thonger den 20. Juni 1906 zu Nice an och do gestuerwen de 26. Mee 1966 war e franséische Filmregisseur, Dréibuchauteur a Schauspiller.
Als Regisseur huet hien iwwer 40 Filmer mat bekannte Schauspiller wéi: Brigitte Horney, Dita Parlo, Charles Vanel, Jean Gabin, Erich von Stroheim a Mel Ferrer gedréit.
Hien ass 1966 am Alter vu 59 Joer bei engem Autosaccident gestuerwen.
Gammablëtz
E Gammablëtz, Gammastraleblëtz, Gammastralenausbroch oder och Gammastralenexplosioun (englesch: gamma-ray burst, dacks ofgekierzt GRB) ass en Energieausbroch mat ganz héijer Leeschtung am Universum, vun deenen eng grouss Quantitéit vun elektromagnéitescher Stralung ausgeet.
D'Ursaach vun der Gammablëtzer ass nach net ganz gekläert. Den éischte Gammablëtz gouf den 2. Juli 1967 vum dem US-amerikanesche Vela-Spionagesatellit, deen eigentlech fir d'Entdeckung vun uewerierdeschen Atombommentester geduecht war, entdeckt. Datt d'Stralen aus den Déifte vum Weltraum koumen, gouf eréischt 1973 vu Wëssenschaftler am Los Alamos National Laboratoire an New Mexico mat den Date vun de Satellitte sécher festgestallt.
Tom Wagner
Den Tom Nicolas Wagner, gebuer den 28. Mäerz 1979 zu Ettelbréck, ass e lëtzebuergesche Basketballspiller.
Vun 2001 bis 2003 war de Wagner am Kader vun der lëtzebuergescher Härebasketballnationalekipp, an huet 15-mol fir d'Nationalekipp gespillt.
Gammablëtz
Observatiounen
Gammablëtzer setzen an zéng Sekonne méi Energie fräi wéi d'Sonn a Milliarde vu Joren. Fir d'Dauer vu sengem Liichten ass e Gammablëtz méi hell wéi all déi aner Gammastralequellen um Himmel. Gammablëtzer hunn zudeem en Noglousen am optesche souwéi am Röntgenspektrum, dat an Zäitraim vun der Gréisstenuerdnung vun Deeg a Woche lues a lues verblatzt.
Gehaansfénkelcher
Gehaansfénkelche mat klenge Flilleken
De Gehaansfénkelche mat klenge Flilleken (Phosphaenus hemipterus (Goeze, 1777)) gëtt 6 bis 8 Millimeter grouss a kann net fléien. D'Weibercher kënne liichten, allerdéngs nëmme ganz schwaach.
Gammablëtz
Observatiounen
Dee bis elo hellsten observéierte Gammablëtz hat den NASA-Fuerschungssatellit Swift den 19. Mäerz 2008 registréiert. Den Ausbroch koum vun engem Objet, dat 7,5 Milliarde Liichtjoer vun der Äerd ewech war. Hie war 2,5 Milliounemol méi hell wéi déi liichtstäerkst bis elo observéiert Supernova a konnt als éischte GRB mat bloussem A gesi ginn. D'Explosioun gouf ënner der Nummer GRB 080319B katalogiséiert.
Gehaansfénkelcher
Italieenesche Gehaansfénkelchen
Den Italieenesche Gehaansfénkelchen (Luciola italica (Linnaeus, 1767)) ass mat 5–8 mm Gréisst (Männercher) déi klengst mëtteleuropäesch Gehaansfénkelchenaart, woubäi d'Weibercher e wéineg méi laang a breet sinn. D'Weibercher sëtze blànkend um Buedem, d'Männercher fléien a blénke mat engem wäisse Liicht.
Gehaansfénkelcher zu Lëtzebuerg
Zu Lëtzebuerg kommen dräi Aarte vu Gehaansfénkelcher vir :
Westdäitschland
De Begrëff Westdäitschland ass meeschtens politesch gemengt a bezeechent dann de westlechen Deel vun Däitschland (d'Bundesrepublik Däitschland), dee bis 1990 politesch an ideologesch vum ëstlechen Deel (déi Däitsch Demokratesch Republik; DDR) getrennt war. Geographesch gëtt de Begrëff manner gebraucht an ass och méi schwéier ofzegrenzen.
De Begrëff Westdäitschland gouf politesch zënter 1945 gebraucht, fir déi dräi Westzonen ze bezeechnen, deemno déi US-amerikanesch, déi brittesch an déi franséisch Besatzungszonen, respektiv, wéi déi 1949 gegrënnt gouf, d'Bundesrepublik Däitschland.
Gammablëtz
Observatiounen
D'Stralung vu Gammablëtzer kann d'Äerdatmosphär net onverännert duerchdréngen. Dofir kënne Gammablëtzer
Wéinst hirer kuerzer Dauer an héijer Liichtkraaft a wéinst dem klenge raimlechen Opléisungsverméigen vun de Satellittenteleskope konnt een d'Gammablëtzer laang Zäit weeder bekannte (visuellen) Quellen zouschreiwen nach gleefhaft Meenunge fir hir Ursaach opstellen.
Suborbitale Raumfluch
E suborbitale Fluch beschreift eng Fluchbunn, bei där e Fluchobjet eng grouss Fluchhéicht kritt, awer net an eng Ëmlafbunn kënnt.
Gammablëtz
Observatiounen
Am Ufank gouf ugeholl, datt d'Quelle vun de Blëtzer an eiser Mëllechstrooss leien, well Evenementer mat sou grousser Hellegkeet bei méi wäiter Distanz physikalesch net erkläerbar geschéngt hunn. Aus hirer gläichfërmeger Verdeelung iwwer de ganzen Himmel konnt een awer schléissen, datt et sech ëm extragalaktesch Evenementer handelt. Am anere Fall misste se sech am Plang vun der Mëllechstrooss, an där déi meescht Stäre sinn, heefen oder, wa se zum Halo vun der Mëllechstrooss gehéieren, a Richtung vum galakteschen Zentrum.
Suborbitale Raumfluch
Suborbital Flich ginn zum Beispill duerchgefouert, fir Raumschëffer a Rakéiten op hire Weltraumfluch ze testen. En ettlech Fligere goufen dogéint sou entwéckelt, datt si de Weltraum nëmme suborbital erreechen. Dozou zielen ënner anerem d'X-15 (Testfluchobjet vun der NASA) an d'SpaceShipOne (privaten a bemannte Rakéitefliger).
Gammablëtz
Observatiounen
E grousse Fortschrëtt war duerch eng séier Lokaliséierung vun de Gammablëtzer gelongen, fir aner Teleskopen automatesch op déi Himmelspositioun ze riichten. Mat Hëllef vum Röntgen-Satellit BeppoSAX konnt 1997 fir d'éischt d'Noglouse vu Gammablëtzer am Röntgenberäich observéiert ginn. Duerch déi méi exakt Positiounsbestëmmung an der Röntgenastronomie konnte geziilt Noobservatiounen och am UV- a visuelle Liicht gemaach ginn a bekannte Quellen zougeschriwwe ginn. Op de Plaze vun de Gammablëtzer goufe wäit distanzéiert Galaxië fonnt a sou konnt direkt nogewise ginn, datt d'Gammablëtzer extragalaktesch Quellen hunn.
Suborbitale Raumfluch
Suborbital Flich sinn ënner bestëmmte Bedingungen interessant, well et méi liicht ka sinn, de Weltraum op déi Manéier z'erreechen. Am Kader vum Ansari X-Prize gouf dobäi d'Definitioun iwwerholl, datt de Weltraum an enger Héicht vun 100 Kilometer ufänkt. Fir eng Ëmlafbunn z'erreechen, sinn héich Vitessen no bei der éischter kosmescher Vitess (ronn 28.000 km/h) néideg. Dofir si suborbital Fliger méi bëlleg ze bauen an erfuerdere manner Entwécklungsaarbecht wéi Raumschëffer, déi zouverlässeg bis an den Orbit an driwwer eraus solle kommen. Ausserdeem spillt bei engem bemannte Fluchobjet den Neesantrëtt an d'Äerdatmosphär an dat dofir gebraucht Hëtzschëld eng net manner wichteg Roll. Sou kënnt d'SpaceShipOne ouni nennenswäert Hëtzschëld aus, wogéint d'Space Shuttlen oder d'Landekapsele vun den Apollo- a Sojus-Raumschëffer wéinst der méi héijer Neesantrëttsvitess awer massiv Sécherheetsbestëmmungen hunn.
Gammablëtz
Dauer
GRBe loosse sech an zwou verschidde Klassen andeelen. Déi laang GRBen daueren an der Moyenne ongeféier 35 Sekonnen, et goufen der awer och scho vun 2000 Sekonnen observéiert. An en ettleche vun dëse laange GRBe konnt een zäitgläich mam Gammablëtz eng Kärkollaps-Supernova observéieren.
Suborbitale Raumfluch
Touristeflich
Den Zweck vu suborbitalen Touristeflich ass fir iwwerhaapt eng Fluchhéicht z'erreechen, bei där ee vun der Grenz zum Weltraum schwätze kann.